বৰ্তমান কলকাতা মহানগৰীত উপলব্ধ এই এডবিন্স সমূহ হৈছে বিজ্ঞাপনযুক্ত ডাষ্টবিন । মহানগৰীখনৰ বিভিন্ন আবাসিক এলেকাত ইতিমধ্যে গ্ৰীণ ক্লীণ ইণ্ডিয়াই স্থাপন কৰিছে এনে বহু এডবিন্স । এই এডবিন্স সমূহ হৈছে আন সাধাৰণ ডাষ্টবিনৰ দৰেই । পিছে এই ডাষ্টবিনসমূহৰ ৰং উজ্বল হালধীয়া আৰু ইয়াক বহু দূৰৰ পৰা মণিব পাৰি । সততে চকুত পৰা বাবেই এই ডাষ্টবিনসমূহক বিজ্ঞাপনৰ আহিলা হিচাপে ব্যৱহাৰ কৰা হয় । এই ডাষ্টবিনসমূহৰ চোৱা-চিটাৰ দায়িত্ব সম্পূৰ্ণৰূপে গ্ৰীণ ক্লীণ ইণ্ডিয়াৰ । ইতিমধ্যে কলকাতাৰ ১৫ টা আবাসিক এলেকাত তেওঁলোকে স্থাপন কৰিছে এডবিন্স ।
সহ-প্ৰতিস্থাপক জয় পানচাৰীয়ে য়'ৰ ষ্ট'ৰী অসমীয়াক কয়, 'দুটা কথাই আমাক বিৰক্ত কৰিছিল। ঠায়ে ঠায়ে আৱৰ্জনা আৰু কিছুমান ঠাইত ব্যৱহাৰ কৰিবলৈ বিচাৰিলেও ডাষ্টবিনৰ অভাৱ। কিন্তু এই সমস্যাটোক লৈ কেৱল বিৰক্তি প্ৰকাশ কৰি থকাৰ সলনি আমি নিজাকৈ এক পদক্ষেপ গ্ৰহণ কৰাৰ কথা ভাবিলো। আনহাতে এই পদক্ষেপ সুচাৰুৰূপে চলাই নিবৰ বাবে ইয়াত আমি এটা ব্যাৱসায়িক দিশো সংযোজিত কৰিলো।'
এডবিন্সৰ পৰৱৰ্তী পৰ্যায় হৈছে ৱাই-ফাই অন বিন । এই পৰিকল্পনাৰ বিষয়ে জয়ে কয়, 'আমি অতি শীঘ্ৰেই আমাৰ এডবিন সমূহত ৱাই ফাইৰ সুবিধা প্ৰদান কৰিম । যেতিয়াই কোনোবাই এই ডাষ্টবিন ব্যৱহাৰ কৰিব তেতিয়াই তেওঁৰ মবাইললৈ এটা অটিপি পাছৱৰ্ড যাব আৰু এই পাছৱৰ্ডৰ সহায়ত তেওঁ ৱাই-ফাই ইন্টাৰনেটৰ সুবিধা লাভ কৰিব পাৰিব দুঘণ্টা পৰ্যন্ত। আনকি এই ডাষ্টবিনসমূহত কিমান আৱৰ্জনা জমা হৈছে তাৰো হিচাপ ৰখা যাব যান্ত্ৰিক উপায়েৰে ।' জুন মাহৰপৰা এই ৱাই -ফাই ডাষ্টবিনসমূহ কলকাতাৰ বিভিন্ন ৰাজহুৱা স্থান যেনে বাছ আস্থান, ৰেল ষ্টেচন, মেত্ৰ, পাৰ্ক আদিত স্থাপন কৰা যাব। পৰৱৰ্তী সময়ত এই সেৱা অন্যান্য নগৰ-মহানগৰৰ লগতে গুৱাহাটীতো আৰম্ভ কৰাৰ পৰিকল্পনাৰ কথা জয়ে জানিবলৈ দিয়ে।
